สังคมข่าวหุ้น
หุ้นเปิดประเทศเตรียมเฮ 14 ตุลาคมนี้รองรับก่อนเปิดประเทศ กลุ่มสายการบิน โรงแรม ค้าปลีก รับประโยชน์กันถ้วนหน้า 
หุ้นเปิดประเทศเตรียมเฮ 14 ตุลาคมนี้รองรับก่อนเปิดประเทศ กลุ่มสายการบิน โรงแรม ค้าปลีก รับประโยชน์กันถ้วนหน้า
11 ต.ค. 2564

*…คลายล็อกดาวน์เพิ่ม…
*…หุ้นเปิดประเทศเตรียมเฮ 14 ตุลาคมนี้ เตรียมเสนอศบค.ชุดใหญ่คลายล็อกดาวน์เพิ่มเติม รองรับก่อนเปิดประเทศ กลุ่มสายการบิน โรงแรม ค้าปลีก รับประโยชน์กันถ้วนหน้า ส่วนปัจจัยภายนอกประเทศติดตามถ้อยแถลงรายละเอียดการประชุมเฟดครั้งล่าสุด ส่งสัญญาณดอกเบี้ยขาขึ้น กลุ่มแบงก์รับผลบวกไปเต็ม ๆ แนวรับ 1,620 จุด แนวต้าน 1,645 จุด…
*…อิทธิพัทธ์ พีระเดชาพันธ์ ประธานเจ้าหน้าที่บริหาร บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ส่งสัญญาณแนวโน้มธุรกิจปลายปีเติบโตอย่างมีนัยสำคัญ เร่งปรับกลยุทธ์การจัดจำหน่ายในประเทศจีน รองรับกำลังซื้อของผู้บริโภคที่กำลังฟื้นตัว เดินหน้าขยายกำลังการผลิตรองรับคำสั่งซื้อใหม่ ปรับมาตรการเชิงรุกรับมือ COVID-19 ภายในโรงงาน จนได้รับเลือกให้เป็นโรงงานต้นแบบในการจัดการป้องกันควบคุมโรคโควิด-19 จากหน่วยงานรัฐ…
*…ปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) หรือ ATP30 มองแนวโน้มไตรมาส 3 จะเติบโตต่อเนื่อง หลังบริษัทให้บริการลูกค้าใหม่ รถ 70 คัน ส่งผลให้บริษัทมีรถที่ให้บริการรวม 516 คัน หรือคิดเป็นอัตราการเพิ่มขึ้น 15.69% รวมถึงภายหลังร่วมเป็นพันธมิตร บริษัท โตโยต้า ทูโช ไทย โฮลดิ้งส์ ทำให้บริษัทมีลูกค้าใหม่ ๆ เข้ามามากขึ้น…
*…ไตรรัตน์ วิริยะศิริกุล รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (รักษาการแทนเลขาธิการกสทช.) เผยบริษัท แอดวานซ์ ไวร์เลส เน็ตเวอร์ค จำกัด (AWN) บริษัทลูก ADVANC ผู้ชนะการประมูลคลื่นความถี่สำหรับกิจการโทรคมนาคมย่าน 1800 MHz ชุดที่ 1 ช่วงความถี่ 1740-1745 MHz คู่กับ 1835-1840 MHz เมื่อปี 2561 ในราคาประมูลสูงสุด 12,511 ล้านบาท ได้นำเงินค่าประมูลงวดที่ 3 ซึ่งเป็นงวดสุดท้าย จำนวน 3,346.69 ล้านบาท (รวมภาษีมูลค่าเพิ่มแล้ว) มาชำระให้กับสำนักงานกสทช.แล้ว…
*…ฟิทช์ เรทติ้งส์ (ประเทศไทย) ประกาศปรับแนวโน้มอันดับเครดิตของบริษัท โทเทิ่ล แอ็คแซ็ส คอมมูนิเคชั่น จำกัด (มหาชน) หรือ DTAC เป็นลบจากมีเสถียรภาพ และประกาศคงอันดับเครดิตภายในประเทศระยะยาว (National Long-Term Rating) ที่ “AA(tha)” ล่าสุดมีกระแสข่าวลือกลุ่มทรูสนใจซื้อกิจการดีแทค ดันราคาหุ้น TRUE พุ่ง แต่กูรูมองโอกาสเป็นไปได้น้อย…
*…ฮาราลด์ ลิงค์ ประธาน บี.กริม และประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM ปลื้ม โครงการโรงไฟฟ้าพลังงานแสงอาทิตย์แบบติดตั้งบนพื้นดิน (Solar Farm) ตั้งอยู่ที่เมืองศรีโสภณ จังหวัดบันทายมีชัย ประเทศกัมพูชา ซึ่งเป็นโรงไฟฟ้าพลังงานแสงอาทิตย์ ขนาดกำลังการผลิตติดตั้ง 39 เมกะวัตต์ ล่าสุดได้รับการคัดเลือกให้รับรางวัลระดับนานาชาติ Best New Solar PV Project, Cambodia ประจำปี 2021 (2564) ในสาขา Utility/Energy…
*…SABUY จับมือลาซาด้า ล่าสุด วิรัช มรกตกาล ประธานเจ้าหน้าที่บริหารสายงานพาณิชย์และการลงทุน บริษัท สบาย เทคโนโลยี จำกัด (มหาชน) หรือ SABUY มองความร่วมมือในครั้งนี้ว่าเป็นการใช้ช่องทางเครือข่าย และกลุ่มร้านค้าไปรษณีย์เอกชนพันธมิตรของกลุ่มสบายฯ อาทิ ร้านแฟรนไชส์ เอ็กซ์เพรส ช้อป อย่างชิปป์สไมล์ (Shipsmile) ที่มีอยู่ทั่วประเทศประมาณ 3,500 สาขา และเครือข่ายไปรษณีย์เอกชนพันธมิตรต่าง ๆ เป็นช่องทางในการรับสมัครและเปิดร้านค้าบนลาซาด้าให้แก่ร้านค้าในแหล่งชุมชน…
*…SCB CIO จัดงานสัมมนา Online ให้กับลูกค้ากลุ่ม Wealth หัวข้อ Business of the future ได้รับความสนใจจากนักลงทุนอย่างล้นหลาม เพื่อมองหาสินทรัพย์การลงทุนแห่งอนาคต ที่ควรสะสมไว้ในพอร์ตการลงทุน ในงานได้ผนึกกำลังกันของ SCB CIO และ SCBS ที่วิเคราะห์เจาะลึกกลยุทธ์การลงทุนในสินทรัพย์ทั่วโลก แนวโน้มตลาดหุ้นไทยใน Q4 และปีหน้า นำทีมโดย ศรชัย สุเนต์ตา ผู้ช่วยผู้จัดการใหญ่ ผู้บริหารฝ่าย Chief Investment Offlice กำพล อดิเรกสมบัติ ผู้อำนวยการอาวุโส Investment Strayegy, Chief Investment Offlice และ สุกิจ อุดมศิริกุล กรรมการผู้จัดการสานงานวิจัย SCBS และมีวิทยากรรับเชิญร่วมเสวนาจาก “เจ มาร์ท”, “โกลบอล เพาเวอร์ ซินเนอร์ยี่” และ “เอ็นฟอร์ซ ซีเคียว” เป็นหุ้นแห่งอนาคตที่น่าจับตา ทั้ง Fintech Clean energy และ cybersecurity